

VLADA REPUBLIKE HRVATSKE

Zagreb, 18. veljače 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo regionalnoga razvoja i fondova Europske unije |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Verifikacija odgovora na zastupničko pitanje Nikole Grmoje, u vezi s podnošenjem zahtjeva za dodjelu sredstava iz Fonda solidarnosti Europske unije za obnovu Grada Zagreba nakon razornog potresa |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*PRIJEDLOG*

KLASA:

URBROJ:

Zagreb,

**PREDSJEDNIKU HRVATSKOGA SABORA**

PREDMET: Zastupničko pitanje Nikole Grmoje, u vezi s podnošenjem zahtjeva za dodjelu sredstava iz Fonda solidarnosti Europske unije za obnovu Grada Zagreba nakon razornog potresa - odgovor Vlade

Zastupnik u Hrvatskome saboru, Nikola Grmoja, postavio je, sukladno s člankom 140. Poslovnika Hrvatskoga sabora („Narodne novine“, br. 81/13., 113/16., 69/17., 29/18., 53/20., 119/20. - Odluka Ustavnog suda Republike Hrvatske i 123/20.), zastupničko pitanje u vezi s podnošenjem zahtjeva za dodjelu sredstava iz Fonda solidarnosti Europske unije za obnovu Grada Zagreba nakon razornog potresa.

Na navedeno zastupničko pitanje Vlada Republike Hrvatske daje sljedeći odgovor:

Zahtjev za dodjelu sredstava iz Fonda solidarnosti Europske unije vezano za potres koji je 22. ožujka 2020. pogodio Grad Zagreb i okolicu predan je nadležnom tijelu Europske komisije, Fondu solidarnosti Europske unije 10. lipnja 2020. Procijenjena vrijednost ukupne izravne štete prouzročene potresom iskazana u prijavnom obrascu iznosi 86.360.425.914,34 kuna (11.572.586.387,18 eura), a mogući doprinos temeljem prijave Republike Hrvatske iz Fonda solidarnosti Europske unije iznosio je 683.740.523 eura.

Eventualno potrebna dodatna obrazloženja u vezi s pitanjem zastupnika dat će ministrica regionalnoga razvoja i fondova Europske unije Nataša Tramišak.

PREDSJEDNIK

mr. sc. Andrej Plenković